google/wiki40b huggingface dataset:
Χρήστος Κονιτσιώτης

Ο Χρήστος Κονιτσιώτης ήταν παλαιός σπουδαίος κουκλοθεατροπαίχτης. Ήταν Έλληνας Τσάκωνας στη καταγωγή όπου και φέρεται να γεννήθηκε περί το 1870. Ασχολήθηκε με το λαογραφικό κουκλοθέατρο που ως θεατρικό είδος ήλθε στην Ελλάδα από την Ιταλία. Για χρόνια υπήρξε βοηθός και μαθητής του Μαριδάκη τον οποίο όμως ξεπέρασε στη τέχνη χάρη στη πλούσια φαντασία του. Την καλλιτεχνική του δράση ξεκίνησε περί το 1894 με παραστάσεις πρώτα σε καφενεία και στη συνέχεια υπαίθριες σε αλάνες και σε αναψυκτήρια της εποχής. Έδρα των παραστάσεών του υπήρξε ο Πειραιάς, από πού και ξεκίνησε αργότερα περιοδείες σχεδόν σ΄ όλη την Ελλάδα φθάνoντας ακόμα και στη Σμύρνη και την Κωνσταντινούπολη.
Οι κούκλες του ήταν ξύλινες, βαμμένες με ωραία χρώματα ενώ τα κοστούμια τους καθώς και τα σκηνικά που χρησιμοποιούσε είχαν θαυμάσια επιμέλεια. Μετά το 1920 οι παραστάσεις του συνοδεύονταν πάντα με ζωντανή μουσική γεγονός που είχε μεγάλη επιτυχία που του επέφερε μεγάλο εμπορικό κέρδος, ενώ παράλληλα πολλαπλασίασε το θεατρόφιλο κοινό του είδους αυτού.
Πνευματώδης ο ίδιος ο Κονιτσιώτης σε μεγάλο βαθμό διασκεύασε για τους ξύλινους ηθοποιούς του ακόμη και κλασικά έργα όπως κωμωδίες του Μολιέρου, έργα του Σίλερ, καθώς και δικά του. Η Προσφορά του Χ. Κονιτσιώτη στο Ελληνικό Κουκλοθέατρο γενικά υπήρξε μεγάλη, διπλασιάζοντας σχεδόν σε αριθμό των καθιερωμένων τύπων κούκλων, με πρωταγωνιστή τον «Πασχάλη», σε αντικατάσταση του Φασουλή, και σε αντιστοιχία με τον καραγκιόζη του θεάτρου σκιών.
Ο Χρήστος Κονιτσιώτης πέθανε το 1929. Κάποιες από τις κούκλες του αγόρασε ο σπουδαίος συνεχιστής του θεατρικού είδους αυτού Απόστολος Καραστεργιόπουλος, ο επονομαζόμενος στην εποχή του «Μπάρμπα Τόλιας».
Κίτρον (ηδύποτο)

Το Κίτρον είναι ένα ηδύποτο (λικέρ) λεμονιού που παράγεται στη Νάξο. Φτιάχνεται από το φρούτο και τα φύλλα του δέντρου κίτρον, το οποίο είναι παρόμοιο με τη λεμονιά αλλά έχει δυνατότερη και λίγο διαφορετική γεύση.
Το Κίτρον έρχεται σε τρεις εκδοχές. Η πρασινή εκδοχή είναι πιο γλυκιά και έχει λιγότερο αλκοόλ. Η κίτρινη εκδοχή είναι η δυνατότερη και έχει την λιγότερη ζάχαρη. Το καθαρό Κίτρον είναι κάτι ενδιάμεσο, και συστήνεται κυρίως στους νέους καταναλωτές για να το δοκιμάσουν.
Το ποτό ήταν για λίγο στην μόδα στις αρχές της δεκαετίας του ογδόντα, αλλά σήμερα είναι δύσκολο να το βρει κανείς έξω από την Νάξο εξαιτίας της έλλειψης των ομώνυμων δέντρων.

Αποστακτήριο

Το πρώτο οινοπνευματοποιείο άνοιξε το 1896 στο χωριό Χαλκί από τον Μάρκο Βαλληνδρά, το οποίο την εποχή εκείνη έκανε εξαγωγές στη Ρωσία, την Αίγυπτο, τη Μικρά Ασία, τις ΗΠΑ κ. α.

Διαδικασία παραγωγής

Το αρχικό στάδιο είναι η συγκομιδή των φύλλων του δέντρου το μήνα Σεπτέμβριο. Στη συνέχεια, τα φύλλα απαλλάσσονται από τα ξερά τμήματα και αποστάζονται. Το αιθέριο έλαιό τους διαλύεται μέσα σε οινόπνευμα και το απόσταγμα με την προσθήκη νερού, ζάχαρης και φυτικής χρωστικής εξελίσσεται στους προαναφερθέντες τρεις τύπους του ποτού.
2803 Βίλχο

Φυσικά χαρακτηριστικά

Τα φυσικά χαρακτηριστικά του Βίλχο είναι άγνωστα.
Κανόνες του ταβλιού

Ο πίνακας

Το τάβλι παίζεται σε πίνακα (ταμπλώ) όπως αυτός δεξιά. Ο πίνακας χωρίζεται σε τέσσερις περιοχές με κάθε περιοχή να περιλαμβάνει έξι θέσεις, συνολικά δηλαδή 24 θέσεων Που έχουν κατά παράδοση τριγωνικό σχήμα. Κάθε παίκτης έχει μια περιοχή εκκίνησης και η απέναντί της περιοχή είναι η περιοχή μαζέματος του παίκτη. Τα πούλια τού παίκτη κινούνται κυκλικά από την περιοχή εκκίνησης στην περιοχή μαζέματος. Όταν ένας παίκτης έχει όλα του τα πούλια στην περιοχή μαζέματος του επιτρέπεται να ξεκινήσει το μάζεμα.

Η βαθμολογία

Ο παίκτης που θα μαζέψει πρώτος όλα του τα πούλια νικά το παιχνίδι το οποίο και σταματά αυτομάτως. Ο παίκτης που νικά το παιχνίδι κερδίζει ένα ή δύο βαθμούς (πόντους). (στην πρώτη περίπτωση λέμε το πήρε μονό ενώ στην δεύτερη διπλό). Στο πλακωτό υπάρχει μια σπάνια περίπτωση ισοπαλίας· σε αυτήν κανένας παίκτης δεν παίρνει βαθμό. Μονό είναι ένα παιχνίδι που ο χαμένος έχει προλάβει να κόψει (να μαζέψει έστω και ένα πούλι από τον πίνακα). Διπλό είναι ένα παιχνίδι που ο χαμένος δεν έχει προλάβει να κόψει. Στο δυτικό τάβλι υπάρχει και περίπτωση τριπλού παιχνιδιού. Στις ελληνικές πόρτες που αντιστοιχούν στο δυτικό τάβλι δεν υπάρχει κανονισμός τριπλού παιχνιδιού.
Στο δυτικό τάβλι (αλλά όχι στο ελληνικό τάβλι) η βαθμολογία καθορίζεται και από τον βίδο (ζάρι διπλασιασμού) που δρα πολλαπλασιαστικά στους βαθμούς.

Η φορά της κίνησης

Ο πίνακας όπως έχει αναφερθεί έχει 24 θέσεις. Δεν υπάρχει καθιερωμένος τρόπος συμβολισμού και εδώ επιλέγουμε να τις συμβολίζουμε με τα 24 γράμματα του ελληνικού αλφαβήτου (ενώ τις ζαριές με τους αραβικούς αριθμούς). Κάθε παίκτης έχει μια συγκεκριμένη φορά κίνησης από την περιοχή εκκίνησής του στην περιοχή μαζέματος. Στην εικόνα πάνω δεξιά (παιχνίδι Πόρτες) η περιοχή εκκίνησης του μαύρου είναι η πάνω δεξιά και η περιοχή μαζέματος είναι η κάτω δεξιά. Το πρώτο τετράγωνο της εκκίνησής του είναι αυτό που βλέπουμε τα δυο μαύρα πούλια (το συμβολίζουμε «α») το διπλανό είναι το επόμενο τετράγωνο («β») και κινείται προς τα αριστερά ως την άκρη του πίνακα αριστερά (στο «μ»). μετά το μ το ν (η επόμενη θέση) είναι η απέναντι θέση οπότε και συνεχίζεται ως το ω (την τελευταία θέση του πίνακα όπου στην εικόνα βρίσκονται τα δυο κόκκινα πούλια). Η όλη κίνηση μπορεί να χαρακτηριστεί αντιωρολογιακής φοράς. Το «ω» του ενός παίκτη είναι το  αρχικό τετράγωνο (το «α») του αντιπάλου ο οποίος κινείται με αντίθετη (ωρολογιακή) φορά. Η περιοχή εκκίνησης είναι οι θέσεις α-ζ και η περιοχή μαζέματος είναι οι θέσεις τ-ω. Αυτή η περιγραφή ταιριάζει περισσότερο στις πόρτες, οι φορές στο πλακωτό και στο φεύγα είναι κατά βάσει ίδιας λογικής και περισσότερη λεπτομέρεια θα δοθεί στα αντίστοιχα άρθρα.

Ο τρόπος παιξίματος της ζαριάς

Πριν κινήσει τα πούλια ένας παίκτης έχει ρίξει δυο ζάρια. Στο τάβλι υπάρχουν δυο ειδών ζαριάς. Οι απλές (ή μονές) και οι διπλές.
Η ζαριά είναι απλή όταν οι ενδείξεις των δυο ζαριών είναι διαφορετικές (όπως 2-3 ή 4-5 ή 1-6).
Η ζαριά είναι διπλή όταν οι ενδείξεις των δύο ζαριών είναι ίδιες (όπως 1-1 ή 4-4 ή 6-6).
Κίσο Κουροκάβα

Nakagin Capsule Tower (1970)

Το κτίριο είναι ένα σπάνιο παράδειγμα χτισμένο στις αρχές του ιαπωνικού μεταβολισμού και εκφράζει τη μεταπολεμική εποχή της Ιαπωνίας. Το κτίριο αποτελείται από δύο πύργους σκυροδέματος, έντεκα και δεκατριών ορόφων αντίστοιχα. Σε αυτούς, στεγάζονται 140 προκατασκευασμένες μονάδες που είναι αυτόνομες, οι «κάψουλες». Αυτές οι μονάδες έχουν κατασκευαστεί έτσι, ώστε να μπορούν να αποκολληθούν από το κτήριο και να αντικατασταθούν σε πιθανές βλάβες. Οι χώροι αυτοί έχουν σχεδιαστεί για να λειτουργούν κάποιοι ως διαμερίσματα και κάποιοι ως γραφεία.

Εθνικό θέατρο Bunraku (1980)

Είναι ένα συγκρότημα που αποτελείται από δύο αίθουσες και έναν εκθεσιακό χώρο, που βρίσκεται στην Οσάκα της Ιαπωνίας. Το θέατρο έχει δύο αίθουσες. Η μεγάλη αίθουσα έχει χωρητικότητα περίπου 700 θέσεις και χρησιμοποιείται κυρίως για παραστάσεις. Στη μικρότερη εκτελούνται παραστάσεις σε σχέση με τις παραδοσιακές τέχνες και την ιαπωνική μουσική.

Μουσείο δεινοσαύρων στην Κατσουγιάμα (2000)

Η τοποθεσία του μουσείου επιλέχθηκε επειδή πολλά απολιθώματα έχουν βρεθεί στην γύρω περιοχή. Το μουσείο έχει δύο ορόφους, ενώ υπάρχουν επίσης εκθέματα και στον υπαίθριο χώρο γύρω από το μουσείο, όπου έχει διαμορφωθεί πάρκο ανασκαφών στο οποίο οι επισκέπτες μπορούν να παρακολουθούν τις εργασίες ανασκαφών.
Ιάκωβος Γ΄ της Μαγιόρκας

Παιδική ηλικία

Ο Ιάκωβος γεννήθηκε στην Κατάνια της Σικελίας, γιος του Φερδινάνδου της Μαγιόρκας και της Ισαβέλλας ντε Σαμπράν. Ο πατέρας του ήταν νεότερος γιος του Ιακώβου Β' της Μαγιόρκας και της Εσκλαραμούντας της Φουά, ενώ η μητέρα του ήταν κόρη του Ισνάρ ντε Σαμπράν και της Μαργαρίτας Βιλλεαρδουίνου.
Η γιαγιά του Μαργαρίτα αξίωνε το πριγκιπάτο της Αχαΐας και όταν απεβίωσε στις αρχές του 1315 το ίδιο αξίωσε και η κόρη της Ισαβέλλα ντε Σαμπράν, που απεβίωσε όμως λίγο αργότερα κατά τη γέννηση του Ιακώβου. Τότε ο πατέρας του αξίωσε το πριγκιπάτο της Αχαΐας για λογαριασμό του νεογέννητου υιού του και εισέβαλε στον Μορέα, αλλά σκοτώθηκε στη Μάχη της Μανωλάδας το 1316.
Όσο ζούσε η Ματθίλδη του Αινώ πριγκίπισσα της Αχαΐας, κόρη της Ισαβέλλας Βιλλεαρδουίνου που ήταν η μεγαλύτερη αδελφή της Μαργαρίτας, διοικούσαν ο 2ος σύζυγός της Λουδοβίκος Καπετιδών-Βουργουνδίας, μετά ο αδελφός του Όθων, ο 3ος σύζυγός της Ιωάννης Καπετιδών-Ανζού και μετά ο αδελφός του Φίλιππος. Οι βαρόνοι του πριγκιπάτου όμως άρχισαν να υποστηρίζουν τον Ιάκωβο και όταν η Ματθίλδη απεβίωσε το 1331 άκληρη, όλοι οι βαρόνοι προτιμούσαν τον Ιάκωβο.

Βασιλεία

Το 1324 απεβίωσε ο θείος του Σάντσο της Μαγιόρκα και επειδή ο πατέρας του είχε αποβιώσει 8 έτη πριν το Βασίλειο της Μαγιόρκας πέρασε στον Ιάκωβο Γ΄. Για να κάνει φιλικές τις σχέσεις με το βασίλειο της Αραγωνίας, νυμφεύτηκε πρώτα την κόρη του 2ου εξαδέλφου του Αλφόνσου Δ', την Κωνσταντία Βαρκελώνης. Αν και οι βασιλείς της Μαγιόρκας έδιναν όρκο υποτέλειας στον βασιλιά της Αραγωνίας, ο Ιάκωβος ισχυρίστηκε ότι ένας βασιλιάς δεν μπορεί να είναι υποτελής άλλου βασιλιά. Ήταν πάτρωνας του Πανεπιστημίου του Μονπελιέ, που ανήκε στις ηπειρωτικές κτήσεις του και οι λόγιοι εκεί υποστήριξαν την άποψή του. 
Το 1337 εξέδωσε το Leges Palatinae, μια επιτηδευμένη νομοθεσία για την Αυλή του, την πρώτη του είδους της. Το χειρόγραφο εικονογραφήθηκε καλλιτεχνικά σε βυζαντινό στυλ και όταν το 1344 έχασε το θρόνο του, το πήρε μαζί του και τελικά το πώλησε στον Φίλιππο ΣΤ' Βαλουά, βασιλιά της Γαλλίας. Η νομοθεσία επηρέασε την Αυλή της Αραγωνίας και της Βουργουνδίας στη λειτουργία τους.
Το 1342 ο υιός του Αλφόνσου Δ', ο νέος βασιλιάς της Αραγωνίας Πέτρος Δ' απαίτησε τον όρκο υποτέλειας, αλλά ο Ιάκωβος Γ' αρνήθηκε απερίσκεπτα. Μάλιστα ο τροβαδούρος της Αραγωνίας Thomas Périz de Fozes τον υπερασπίστηκε με ένα ποίημα. Μετά από έναν σύντομο πόλεμο (1343-44) ο Πέτρος Δ' τον εκδίωξε από τη Μαγιόρκα και ένωσε τις Βαλεαρίδες νήσους στο βασίλειο της Αραγωνίας. Το 1349 επέστρεψε αποβιβαζόμενος στο Llucmajor, αλλά στη μάχη ήταν άτυχος και έχασε τη ζωή του.
Βίκτωρ Β΄ του Άνχαλτ-Μπέρνμπουρκ-Σάουμμπουρκ-Χόυμ

Βιογραφία

Ήταν ο πρωτότοκος γιος του Καρόλου-Λουδοβίκου πρίγκιπα του Άνχαλτ-Μπέρνμπουρκ-Σάουμμπουρκ-Χόυμ και της Αμαλίας-Ελεονόρας, κόρης του Φρειδερίκου-Γουλιέλμου πρίγκιπα του Ζολμς-Μπράουνφελς.
Το 1812 απεβίωσε στο Σάουμμπουρκ σε ηλικία 45 ετών. Δεν είχε άρρενες απογόνους και τον διαδέχθηκε ο θείος του Φρειδερίκος.
Ούρους (φυλή)

Οι άνθρωποι της φυλής Ούρους (Urus) ζουν πάνω στη λίμνη Τιτικάκα και έχουν αναπτύξει ένα είδος πολιτισμού που βασίζεται στα βούρλα· ο αρχικός σκοπός τους ήταν αμυντικός, αλλά εξακολουθούν να ζουν μέχρι και σήμερα με τον ίδιο τρόπο. Φτιάχνουν δηλαδή «νησιά» από βούρλα και όταν το υπάρχον στρώμα χαλάσει, απλώς προσθέτουν από πάνω καινούργιο. Από το ίδιο υλικό κατασκευάζουν και τις βάρκες τους, αλλά το πιο απίστευτο είναι ότι φοβούνται το νερό και δεν μπαίνουν ποτέ στη λίμνη. Φαίνεται ότι προέρχονται από το Αμαζόνιο, γιατί η γλώσσα τους θυμίζει τις γλώσσες των φυλών που κατοικούν εκεί, αλλά κανείς δεν γνωρίζει τι τους ανάγκασε να ανέβουν στα υψίπεδα. Δύσκολα, πάντως, αποκτούν επαφή ακόμη και με τους γύρω κατοίκους.
Ένωση Ποδοσφαιρικών Σωματείων Χίου

Ιστορία

Το 1939 συστάθηκε η Ένωση Ποδοσφαιρικών Σωματείων Χίου.
Αλ Πιτρέλλι

Βιογραφία

Ο Πιτρέλλι γεννήθηκε τον Σεπτέμβριο του 1962 στη Νέα Υόρκη και φοίτησε στο Μουσικό Κολέγιο Μπέρκλι το 1980, αλλά σταμάτησε πριν ολοκληρώσει τις σπουδές του για να παίξει σε τοπικά κλαμπ της Νέας Υόρκης και να διδάξει κιθάρα.
Η πρώτη του μεγάλη συνεργασία ήταν με τον Μάικλ Μπόλτον για το τραγούδι «Fool's Game» από το δίσκο «Michael Bolton», το 1983. Στα τέλη της δεκαετίας του '80 συνεργάστηκε με τον Άλις Κούπερ κατά την περιοδεία για το δίσκο «Trash», συνεχίζοντας με τους Widowmaker του Ντι Σνάιντερ για τα άλμπουμ «Blood and Bullets» και «Stand by for Pain». Το 1996, έγινε μέλος των Vertex παίζοντας στο ομώνυμο άλμπουμ τους, ενώ είχε ενταχθεί στους Savatage ένα χρόνο νωρίτερα ηχογραφώντας μαζί τους το άλμπουμ «Dead Winter Dead» με την επιτυχία «Christmas Eve Sarajevo 12/24». Ακολούθησε το «The Wake of Magellan» το 1997 και το «Poets and Madmen» το 2001.
Παράλληλα, υπήρξε σταθερό μέλος των Trans-Siberian Orchestra από την ίδρυση τους μέχρι σήμερα, κυκλοφορώντας μαζί τους πέντε χρυσούς δίσκους, εκ των οποίων οι τέσσερις είναι πλατινένιοι και οι δύο πολύπλατινένιοι. Στο συγκεκριμένο συγκρότημα αποτελεί μαζί με τον Πωλ Ο'Νιλ, τον Τζον Όλιβα και τον Ρόμπερτ Κίνκελ τα βασικά στελέχη της σύνθεσης τους. Γνώρισαν μεγάλη επιτυχία μετά το 1999 όταν ξεκίνησαν να περιοδεύουν για το τρίτο τους άλμπουμ «Beethoven's Last Night». Έχουν πουλήσει πάνω από εννέα εκατομμύρια αντίτυπα μόνο στις Ηνωμένες Πολιτείες και έχουν εμφανιστεί ζωντανά μπροστά σε πάνω από επτά εκατομμύρια θεατές συνολικά, σε τουλάχιστον ογδόντα πόλεις.
Τον Φεβρουάριο του 1999, εντάχθηκε στους Blue Öyster Cult αντικαθιστώντας προσωρινά τον Άλεν Λάνιερ. Το 2000, ο Πιτρέλλι έγινε μέλος των Megadeth, αντικαθιστώντας τον Μάρτι Φρίντμαν. Η πρώτη του εμφάνιση μαζί τους ήταν τον Ιανουάριο του 2000 στο Βανκούβερ του Καναδά και ηχογράφησε μαζί τους το «The World Needs a Hero» και το ζωντανό «Rude Awakening».
Στη συνέχεια συνεργάστηκε με την πρώην σύζυγο του Τζέιν Μαντσίνι στο πρότζεκτ O'2L ηχογραφώντας τα άλμπουμ «O'2L» (2003),  «Doyle's Brunch» (2005) και «Eat a Pickle» (2007).
Υγροποιημένος αέρας

Ιδιότητες

Ο υγροποιημένος αέρας έχει την ιδιότητα να απορροφά πολύ γρήγορα θερμότητα και να επαναφέρεται στην αέρια κατάσταση και για το λόγο αυτό πρέπει να φυλάσσεται σε φιάλη κενού. Έχει πυκνότητα κατά προσέγγιση 870kg/m³, ωστόσο αυτό μπορεί να ποικίλλει, καθώς εξαρτάται και από την χημική σύστασή του. Επαναφέρεται στην αέρια κατάσταση στους -195 βαθμούς Κελσίου και έχει θερμοκρασία πήξεως -215 βαθμούς Κελσίου.
Επαρχία Γιάμπολ

Πληθυσμιακά στατιστικά

Ο συνολικός πληθυσμός της επαρχίας ανερχόταν στα 156.080  άτομα σύμφωνα με απογραφή του 2001, εκ των οποίων το 49,2% ήταν άνδρες και το 50,8% γυναίκες. Στα τέλη του 2009, ο πληθυσμός της επαρχίας, που ανακοινώθηκε από το Βουλγαρικό Εθνικό Στατιστικό Ινστιτούτο, αριθμούσε 138.429 άτομα εκ των οποίων το 27% ήταν κάτοικοι ηλικίας άνω των 60 ετών.
Intel Pentium Pro

Ο Pentium Pro  ήταν η έκτη γενιά μικροεπεξεργαστών 32-bit που σχεδίασε, παρήγαγε και παρουσίασε η εταιρεία ημιαγωγών Intel το Νοέμβριο του 1995. Ήταν σχεδιασμένος κυρίως για εξυπηρετητές (servers), λειτουργία σε μητρικές με δυνατότητα υποστήριξης δύο ή τεσσάρων επεξεργαστών μαζί και λειτουργία σε υπερυπολογιστές. Προηγήθηκε της κυκλοφορίας του Pentium II αλλά ουσιαστικά αντικαταστάθηκε από τον Pentium II Xeon. Η συχνότητα λειτουργίας ξεκινούσε από τα 150 MHz στις πρώτες εκδόσεις και έφτανε στα 200 MHz στις τελευταίες. Η παραγωγή του σταμάτησε το 1998. Ο Pentium Pro κυκλοφόρησε μετά τον Pentium και ήταν μέλος της οικογένειας επεξεργαστών με τον κωδικό x86 και ο πρώτος που χρησιμοποιούσε τη μικροαρχιτεκτονική P6.
Εξωτερική πολιτική

Ιστορία

Ο αρχαίος Έλληνας φιλόσοφος Αριστοτέλης περιέγραψε τους ανθρώπους ως κοινωνικά ζώα.  Επομένως, οι φιλίες και οι σχέσεις υπήρξαν μεταξύ των ανθρώπων από την αρχή της ανθρώπινης αλληλεπίδρασης.  Καθώς ο οργανισμός αναπτύχθηκε στις ανθρώπινες υποθέσεις, οργανώθηκαν και οι σχέσεις μεταξύ των ανθρώπων. Η εξωτερική πολιτική επανέρχεται έτσι στους πρωτόγονους χρόνους. Η έναρξη των εξωτερικών σχέσεων στις ανθρώπινες υποθέσεις και η ανάγκη εξωτερικής πολιτικής για την αντιμετώπισή τους είναι τόσο παλιά όσο και η οργάνωση της ανθρώπινης ζωής σε ομάδες.  Πριν από τη συγγραφή, οι περισσότερες από αυτές τις σχέσεις έγιναν από στόμα σε στόμα και άφηναν λίγα απευθείας αρχαιολογικά στοιχεία.
Οι ιστορίες του Ηρόδοτου και του Θουκυδίδου και πολλοί άλλοι δείχνουν μια συσσώρευση εμπειρίας στην αντιμετώπιση αλλοδαπών. Τα αρχαία κινεζικά και ινδικά γραπτά δίνουν πολλές αποδείξεις σκέψης που ασχολούνται με τη διαχείριση των σχέσεων μεταξύ λαών με τη μορφή διπλωματικής αλληλογραφίας μεταξύ κυβερνώντων και αξιωματούχων διαφορετικών κρατών και εντός συστημάτων πολυεπίπεδων πολιτικών σχέσεων  όπως η δυναστεία των Χαν και οι υποκείμενοι βασιλιάδες της, οι πιο ισχυροί από τους οποίους διεξήγαγαν τις δικές τους περιορισμένες ξένες σχέσεις,  να μην παρεμβαίνουν στις πρωταρχικές υποχρεώσεις τους προς την κεντρική κυβέρνηση, στα γραπτά του Chanakya και σε άλλους μελετητές και στο διατηρημένο κείμενο των αρχαίων συνθηκών, καθώς και στις συχνές αναφορές των γνωστών αρχαίων συγγραφέων σε άλλες, ακόμη και παλιότερες πηγές, που έχουν χαθεί από τότε  ή παραμένουν μόνο σε αποσπασματική μορφή.
Αλφόνσος Β΄ της Πορτογαλίας

Η βασιλεία του

Σε αντίθεση με την πολεμοχαρή φύση του πατέρα του και του παππού του, ο Αλφόνσος προσπάθησε να είναι ειρηνικός βασιλιάς σταματώντας τους πολέμους με τους γείτονές του. Αυτό δεν σημαίνει ότι το έκανε από δειλία, αλλά ήθελε να εξασφαλίσει την θέση του στο εσωτερικό της χώρας του λόγω της διαμάχης που βρισκόταν με τους αδελφούς του.
Μερικά από τα ενδιαφέροντα του Αλφόνσο στην εσωτερική οργάνωση του κράτους του ήταν η δημιουργία κεντρικής διοίκησης και των πρώτων γραπτών νόμων που αφορούσαν την ιδιωτική περιουσία την δικαιοσύνη και την εκπαίδευση. Έστειλε απεσταλμένους σε όλα τα Ευρωπαϊκά βασίλεια της εποχής του προκειμένου να πετύχει την σύναψη εμπορικών σχέσεων μαζί τους. Προσπάθησε τέλος να ρυθμίσει τις σχέσεις του με την εκκλησία που από την εποχή του παππού του Αλφόνσου είχε τεράστια προνόμια που είχαν αποδοθεί από τον παππού του στον πάπα σαν αντάλλαγμα για την αναγνώριση του ως βασιλέα. Η εκκλησία από τότε είχε γίνει τόσο ισχυρή μέσα στην Πορτογαλία που χαρακτηριζόταν ως κράτος εν κράτει. Ο Αλφόνσος Β΄ προσπάθησε να περιορίσει την δύναμη της φορολογώντας την τεράστια περιουσία της, ώστε να εξασφαλίσει χρήματα για τον λαό. Οι προσπάθειες του αυτές εξόργισαν τον πάπα Ονώριο Β΄ που τον αφόρισε. Ο Αλφόνσο προσπάθησε να αποκαταστήσει τις σχέσεις του με την εκκλησία αλλά τον πρόλαβε ο θάνατος.
Κρίστοφ Νοβίτσκι

Βιογραφία

Σπουδασε αρχαιολογία και ήρθε στην Ελλάδα, όπου το 1983 έκανε ανασκαφές στον αρχαιολογικό χώρο Καρφί, στη Κρήτη. Είναι μέλος του Ινστιτούτου Αρχαιολογίας και Εθνολογίας της Πολωνικής Ακαδημίας Επιστημών (Polska Akademia Nauk, PAN).
Χαιρώνεια

Ονομασία

Το αρχαίο όνομα της πόλης είναι Άρνη, από την ομώνυμη θυγατέρα του Αιόλου, όπως μας αναφέρει ο αρχαίος περιηγητής Παυσανίας στα Βοιωτικά του και συνεχίζει σημειώνοντας ότι η νεώτερη ονομασία της πόλης οφείλεται στο επώνυμο του ήρωα της Χαιρώνειας «ΧΑΙΡΩΝΑ» (ιπποδαμαστής), γιος του Απόλλωνα και της Θηρώς, όπως μας τραγουδάει ο Βοιωτός ποιητής Ησίοδος.

Οικισμός

Η Χαιρώνεια βρίσκεται στην ίδια περιοχή όπου ήταν κτισμένη η αρχαία Βοιωτική πόλη Χαιρώνεια. Σώζονται αρκετά κτίσματα και το αρχαίο θέατρο της πόλης. Κυριότερο, όμως, αξιοθέατο της περιοχής αποτελεί ο διάσημος Λέων της Χαιρώνειας, μνημείο το οποίο στήθηκε μετά τη μάχη της Χαιρώνειας, το 338 π.Χ. Από τη Χαιρώνεια καταγόταν, επίσης, ο αρχαίος συγγραφέας Πλούταρχος.

Βυζαντινή ιστορία

Στις 15-3-1311 έλαβε χώρα, στους ανατολικούς πρόποδες του βουνού «Θουρίου», η μάχη μεταξύ του τελευταίου Φράγκου Δούκα των Αθηνών-Θηβών, Βάρθερου Βρυέννιου Γ΄ με 6.400 πεζούς, 8.000 ιππείς και 700 Φράγκους ιππότες και της Καταλανικής εταιρείας που κατείχαν το χώρο μπροστά από τα σημερινά χωριά Προσήλιο και Ρωμαϊκό και πίσω από βαλτωμένη έκταση με 4 χιλιάδες ιππείς, 4 χιλιάδες πεζούς και πολλούς αιχμαλώτους επιδέξιους τοξότες. Νίκησαν οι Καταλανοί. Με την ανέλπιστη αυτή πανωλεθρία και το θάνατο του Βρυένιου, το Δουκάτο των Αθηνών – Θηβών πέρασε στα χέρια των Καταλανών, μέχρι το 1380.

Νεότερη και πρόσφατη ιστορία

Κατά την Ελληνική επανάσταση του 1821, στην περιοχή της Χαιρώνειας έγιναν δύο μάχες: στις 7-7-1823 ο Οδυσσέας Ανδρούτσος επιτέθηκε στον στρατοπεδευμένο στρατό του Τούρκου Μπερκοφτσαλή, ο οποίος, μαζί με τον Σελήμ Πασά, στις 13 Ιουνίου πυρπόλησε το μοναστήρι της Δαύλειας) και το 1825 ο Γκούρας διέλυσε στη Χαιρώνεια το ιππικό του Αμπάς Πασά.

Μεταφορές

Η Εθνική Οδός 3 διέρχεται πλησίον του χωριού συνδέοντάς το με τη Λιβαδειά, τη Λαμία και άλλες πόλεις της ηπειρωτικής Ελλάδας. Επίσης, η περιφερειακή σιδηροδρομική γραμμή Αθήνας - Λειανοκλαδίου εξυπηρετεί το χωριό με τον ομώνυμο σιδηροδρομικό σταθμό.
Νικόλαος Βλάχος

Βιογραφικά στοιχεία

Γεννήθηκε το 1893 στη Θήρα και παρακολούθησε τα πρώτα του μαθήματα στο Μεσολόγγι. Στη συνέχεια μετέβη στην Αθήνα όπου σπούδασε στη Φιλοσοφική Σχολή του Πανεπιστημίου. Την περίοδο από το 1922 έως το 1925 πραγματοποίησε μεταπτυχιακές σπουδές στην Γερμανία με ειδίκευση στην μεθοδολογία της ιστορίας. Επέστρεψε στην Ελλάδα και από το 1937 διετέλεσε καθηγητής ιστορίας στο Πάντειο Πανεπιστήμιο ενώ από το 1939 στο Πανεπιστήμιο Αθηνών. Πέθανε το 1956 στην Αθήνα.
Έγραψε επιστημονικά έργα και μελέτες σχετικά με τη φιλοσοφία και τη μεθοδολογία της ιστορίας. Το σημαντικότερο έργο του ήταν το Ιστορία των κρατών της χερσονήσου του Αίμου 1908-1914 (α΄ τόμος, 1954). Ο δεύτερος τόμος δεν ολοκληρώθηκε λόγω του θανάτου του.
Χουάν Νέιρα

Σταδιοδρομία σε συλλόγους

Τον Αύγουστο του 2011, ο Νέιρα εντάχθηκε στη Λανούς, με δανεισμό ενός έτους από τη Χιμνάσια, με την επιλογή να υπογράψει μόνιμα.  Η Λανούς δεν ενεργοποίησε την επιλογή και το 2012 ο Νέιρα υπέγραψε ακόμη εάν μονοετές συμβόλαιο δανεισμού με την ισπανική Βαγιαδολίδ.  
Στις 31 Ιουλίου 2013, έγινε μέλος της μεξικανικής Τέκος. Τα επόμενα χρόνια έπαιξε κυρίως στο Μεξικό.  
Στις 29 Ιουνίου 2018, υπέγραψε συμβόλαιο διάρκειας ενός έτους με τον ΟΦΗ της Σούπερλιγκ.

Διεθνής σταδιοδρομία

Τον Ιανουάριο του 2009, επιλέχθηκε στην αποστολή της Εθνικής Αργεντινής U20 για το Πρωτάθλημα Νέων Νότιας Αμερικής, που διεξήχθη στη Βενεζουέλα. Συνολικά, με την ομάδα έχει 10 συμμετοχές και 8 γκολ.
Δημήτριος Βουλπιώτης

Βιογραφία

Γεννήθηκε το 1843 στη Βούλπη Ευρυτανίας (από κει και το επώνυμο Βουλπιώτης) και η καταγωγή του ήταν από σημαντική οικογένεια οπλαρχηγών με συμμετοχή στην επανάσταση του 1821. Πολιτεύτηκε και εξελέγη βουλευτής Ευρυτανίας για εννέα συνεχείς εκλογικές περιόδους (1873 - 1899). Διετέλεσε υπουργός Δικαιοσύνης στην βραχύβια κυβέρνηση του Δεληγιώργη το 1876, και αργότερα Παιδείας και Δικαιοσύνης στις κυβερνήσεις Χαρ. Τρικούπη. Ήταν δεινός ρήτορας, και με το έργο του βοήθησε στην ανασυγκρότηση του ελληνικού κράτους. Στις βουλευτικές εκλογές του 1899 απέτυχε να επανεκλεγεί χάνοντας από τον Δημήτριο Τσάτσο, ο οποίος είχε κατέλθει στις εκλογές ύστερα από φραστικό επεισόδιο που είχε με τον Βουλπιώτη, όταν ο τελευταίος ήταν υπουργός Δικαιοσύνης. Στην διάρκεια της υπουργίας του κτίστηκαν πολλά σχολεία.
Ο Δημήτριος Βουλπιώτης ήταν γνωστός ως κυνικός αλλά και ειλικρινής πολιτικός και σε αυτόν αποδίδεται η φράση «ένα ξέρω να πω, εγώ κλέφτω, εσύ κλέφτεις, κλέφτουμε όλοι». 
Απεβίωσε το 1911. Γιος του ήταν ο Κωνσταντίνος Βουλπιώτης, αντιστράτηγος του Ελληνικού Στρατού, και εγγονός του ο Ιωάννης Βουλπιώτης, από τους πιο γνωστούς δωσίλογους την περίοδο της Κατοχής.
Yellowjacket

Yellowjacket είναι το όνομα πολλών φανταστικών χαρακτήρων που εμφανίζονται σε βιβλία κόμικ εκδιδόμενων από την Marvel Comics. Οι περισσότερες από αυτές τις εκφάνσεις υπάρχουν στο βασικό σύμπαν της Marvel Comics.

Χανκ Πυμ

Δρ. Χένρυ "Χανκ" Πυμ είναι ο πρώτος χαρακτήρας που έλαβε το κωδικό όνομα Yellowjacket στην Marvel Comics. Ήταν επίσης γνωστός και ως Άνθρωπος Μυργμήγκι, Γιγαντάνθρωπος και Γολιάθ. Ο χαρακτήρας έχει συσχετιστεί με πολλές ομάδες υπερηρώων στο Σύμπαν τής Marvel, συμπεριλαμβανομένων και των Εκδικητών και των Υπερασπιστών. Αργότερα παραδίδει τα ηνία και γίνεται μέντορας τού Σκωτ Λάγνκ ως νέου Ανθρώπου- Μυρμήγκι.

Ρίτα Ντε Μάρα

Η Ρίτα Ντε Μάρα είναι ο δεύτερος χαρακτήρας που έχει το κωδικό όνομα Yellowjacket. Ξεκίνησε ως υπερκακοποιός, μπαίνοντας σε ομάδες όπως οι Άρχοντες τού Κακού και οι Φέμιζονς. Η Ντε Μάρα αργότερα έγινε υπερηρωίδα στο μέρος των Εκδικητών και των Φυλάκων τού Γαλαξία. Σκοτώθηκε από τον κακοποιό Ιμμόρτους,, μα αναγεννήθηκε στην πλοκή ιστορίας τού Πολέμου τού Χάους.

Απόλυτη Marvel

Πριν τον Χανκ Πυμ, η πρωτότυπη ενσάρκωση στην Απόλυτη Marvel τού Yellowjacket ήταν ο Ultron, ένα ρομπότ σχεδιασμένο να γίνει υπερστρατιώτης. Αργότερα σκοτώνεται, όταν ο Χανκ Πυμ, ως Ant-Man, τού ξεριζώνει το κεφάλι. Στο Ultimatum, ο Χανκ παίρνει τα ηνία του Yellowjacket, για να επανορθώσει για όσα έκανε η δημιουργία του.